Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
-
Ambanda asumbuka niamayala asumbula (1-7)
-
Dakamenenuña; fwilenuña kuwunda (8-12)
-
Kukabakana kukoola kuloña (13-22)
3 Munjila yoyimu, enu ambanda, ovwahilenuña anfumu jenu, kulonda amayala abulaña kwovwahila mazu aNzambi, ayikoki chakadi mazu kuhitila muyilwilu yawañodi jawu,
2 muloña wakudimwena awenawu yilwilu yenu yayiwahi nikalemesha kenu kasweja.
3 Kudiwahisha kwenu bayi kwikala kwahanji yamujimba, kwakuyindayinda nsuki, kwakudikobeka yingelingeli yawuru hela yakuvwala yayiwahiku,
4 ilaña kwiikali kwawuntu wakujinda wamumuchima, kwakuvwala chakuvwala chabulaña kutoka chaspiritu yakuwunda nikwovwaha, yalema wuseya chikupu kumesu aNzambi.
5 Muloña ichi dichavwalileñawu niambanda ajila akushankulu amukuhweleleli Nzambi, nakwovwahila anfumu jawu,
6 neyi Sara chovwahililiyi Abarahama nakumutena nindi mwanta. Nawa ninenu munekali anyana kaSara, chakala hohu mutwalekahu kukoña yuma yayiwahi nikubula kwiteja chuma hela chimu kuyitiyisha woma.
7 Munjila yoyimu, enu amayala, shakamenuña nawañodi jenu nakuyiluka chiwahi chadiwu. Yilemeshenuña neyi chuma chabula kukola, chineli niwena hiyanswana hamu nanenu anatiyiliwu luwi lwakwikala nawumi, kulonda kulomba kwenu kubuli kukañeshewa.
8 Nkumininaku, wejima wenu nuñañanenu muyitoñojoka, dakamenenuña, keñenuña anakwetu, ditiyilenuña wushona nikudizoza.
9 Bayi mufuntisha katama kudi muntu wunayili katamaku, hela kutuka muntu wunayitukiku. Ilaña yikiswilenuña, muloña chumichi dichayitambikililiwu kulonda mutweshi kuswana nkisu.
10 Muloña “muntu wejima wukukeña kudiluñisha wumi nikumona mafuku amawahi, watela kuhemba idimi dindi kubula kuhosha yuma yatama ninyivumbu yindi kubula kuhosha yuma yakudimbana.
11 Yaleki kukoña yuma yatama, ilaña yakoñeña yuma yayiwahi; yakeñakeñeña kuwunda nakukufwila chikupu.
12 Muloña mesu aYehova atalaña antu aloña, nimatu indi atiyililaña kukulomba kwawu kwakulembelela, ilaña Yehova wafutalelaña antu akoñaña yuma yatama.”
13 Chalala, neyi mwikala neyena dakwila yuma yayiwahi, hinyi wukuyila chuma chatama?
14 Ilaña neyi mukabakana kukoola kuloña, mukweti muzañalu. Hela chochu, bayi mutiya woma yuma yatiyañawu wena womaku, hela bayi muluwankanaku.
15 Ilaña mujilikenuña Kristu neyi Mwanta munyichima yenu, mpinji yejima ikalenu adiloñeshela chadimu kudihakwila enu aweni kudi muntu wejima wukuyihula kutalisha hakuchiñeja kumukweti, hela chochu, mwileña mwenimu namuchima wawovu nikalemesha chikupu.
16 Ikalenuña nachinleji chamuchima chachiwahi, kulonda mwejima mwatama munakuyihoshawu enu, antu anakuyihosha mwatama atiyi nsonyi muloña wayilwilu yenu yayiwahi nanochu chimudi akwakumulondela Kristu.
17 Muloña neyi diyi nkeñelu yaNzambi nindi mukabakani muloña wakukoña yuma yayiwahi, chachiwahi, kubadika enu kukabakana muloña wakukoña yuma yatama.
18 Muloña Kristu wafwili kamu hohu kukoola nshidi, muntu waloña wafwilili antu abula kuloña, kulonda yayilomboli kudi Nzambi. Amujahili mumujimba wawuntu, ilaña amuhandishili muspiritu.
19 Nawa hadiñayi muspiritu, wayili nakushimwina kudi aspiritu adiña mukaleya,
20 owu adikañili kunyima hampinji yadiwunjikiliyi Nzambi nakuchiñilila mumafuku aNowa, iku watu anakuwutuña, mwahandilili antu antesha, dikwila nawu mawumi 8 abulili kufwa namenji.
21 Chipapatishu chesekana nanichi chuma chamwekeni, nichena chinakuyamwina enu (chipapatishu bayi neyi hikufumisha majilu amujimbaku, ilaña hikulomba chinleji chamuchima chachiwahi kudi Nzambi), kuhitila mukusañuka kwaYesu Kristu.
22 Yena wudi kuchikasa chaNzambi chachidiilu, muloña wayili mwiwulu, añelu, akwawuswa niakwañovu amwovwahishililiwu.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
1 Petulu 3
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn unk kon_Latn unk tum_Latn unk lug_Latn kmb_Latn cjk_Latn cjk_Latn cjk_Latn lua_Latn cjk_Latn cjk_Latn cjk_Latn lua_Latn cjk_Latn cjk_Latn umb_Latn cjk_Latn cjk_Latn cjk_Latn cjk_Latn cjk_Latn lua_Latn cjk_Latn lua_Latn cjk_Latn cjk_Latn cjk_Latn cjk_Latn sna_Latn cjk_Latn kmb_Latn lug_Latn eng_Latn